ศาลฎีกา ยืนคุก 5 แกนนำ “นปช.” 2 ปี 8 เดือน ไม่รอลงอาญา คดีชุมนุมปิดบ้านสี่เสาฯ ปี 50
ศาลฎีกา พิพากษายืนคุก 5 แกนนำ “นปช.” 2 ปี 8 เดือน ไม่รอลงอาญา คดีชุมนุมปิดบ้านสี่เสาฯ ปี 50
ศาลฎีกา พิพากษายืนคุก 5 แกนนำ “นปช.” 2 ปี 8 เดือน ไม่รอลงอาญา คดีชุมนุมปิดบ้านสี่เสาฯ ปี 50
26 มิ.ย. 2563

ศาลอาญา อ่านคำพิพากษาศาลฎีกา คดีที่กลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มเสื้อแดง บุกล้อมบ้านสี่เสาเทเวศร์ ของพล.อ.เปรม ติณสูลานนท์ ประธานองคมนตรีและรัฐบุรุษ เมื่อเดือน ก.ค.50 โดยศาลฎีกาพิพากษายืนตามศาลอุทธรณ์ให้จำคุกแกนนำ นปช. (จำเลยที่ 1 และ 4-7) คนละ 2 ปี 8 เดือนไม่รอลงอาญา ขณะที่ยกฟ้องจำเลยที่ 2-3
คดีนี้พนักงานอัยการฝ่ายคดีอาญา 10 เป็นโจทก์ยื่นฟ้องนายนพรุจ วรชิตวุฒิกุล อดีตแกนนำกลุ่มพิราบขาว 2006, นายวีระศักดิ์ เหมะธุลิน, นายวันชัย นาพุทธา, นายวีระกานต์ มุสิกพงศ์ อดีตประธาน นปช., นายณัฐวุฒิ ใสยเกื้อ เลขาธิการ นปช., นายวิภูแถลง พัฒนภูมิไท และ นพ.เหวง โตจิราการ แกนนำ นปช. เป็นจำเลยที่ 1-7 ในความผิดฐานมั่วสุมกันตั้งแต่ 10 คนขึ้นไป ใช้กำลังประทุษร้าย ก่อให้เกิดความวุ่นวายในบ้านเมือง
ทั้งนี้ แกนนำ นปช.กล่าวก่อนเข้ารับฟังคำพิพากษาว่า พร้อมยอมรับผลคำพิพากษาของศาล และขอบคุณกำลังใจจากมวลชนที่เดินทางมาร่วมให้กำลังใจที่ศาลฯ ในวันนี้ และภายหลังที่ศาลฯ มีคำตัดสิน เจ้าหน้าที่ราชทัณฑ์ได้ควบคุมตัวจำเลยที่ 1 และ 4-7 ไปคุมขังที่เรือนจำพิเศษกรุงเทพฯ ตามคำพิพากษาของศาลฎีกา